Etiketa schválená: 30.08.2023
Prípravok na ochranu rastlín pre profesionálnych používateľov

ACEPTIR 200 SE

ACEPTIR 200 SE je insekticíd vo forme suspenznej emulzie (SE) s kontaktným a požerovým účinkom, určený proti žravým a cicavým škodcom zemiakov, repky ozimnej, rajčiakov a jabloní. 

ÚČINNÁ LÁTKA	
	Acetamiprid
	200 g/l
(18,9 % hm)
	



Látky nebezpečné pre zdravie, ktoré prispievajú ku klasifikácii prípravku: acetamiprid, CAS No.: 135410-20-7; 1,2-benzizotiazol-3(2H)-one, CAS No. 2634-33-5

OZNAČENIE PRÍPRAVKU

Pozor
	H302
	Škodlivý po požití.

	H361d
	Podozrenie z poškodzovania nenarodeného dieťaťa.

	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P201
	Pred použitím sa oboznámte s osobitnými pokynmi.

	P264
	Po manipulácii starostlivo umyte ruky a tvár vlažnou vodou a mydlom.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301 + P312
	PO POŽITÍ: ak máte zdravotné problémy, okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P330
	Vypláchnite ústa.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov.

	EUH208
	Obsahuje 1,2-benzisothiazol-3(2H)-one. Môže vyvolať alergickú reakciu.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe1	Za účelom ochrany podzemných vôd v prípade použitia prípravku na plodinu jabloň aplikujte maximálne 1 x za 2 roky na rovnakom pozemku. 
SPe3	Z dôvodu ochrany biodiverzity užitočného hmyzu udržiavajte medzi ošetrovanou plochou a neobhospodarovanou plochou ochranný pás zeme v dĺžke 15 m pri aplikácii do jabloní, 5 m do rajčiaku a 1 m do repky olejnej ozimnej a zemiakov.


SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke:
	repka ozimná
	20 m vegetačný pás + 

	20 m s 50 % redukciu úletu
10 m s 75 % redukciu úletu

	zemiak
	20 m vegetačný pás + 

	20 m bez redukcie úletu
10 m s 75 % redukciu úletu

	rajčiak
	20 m vegetačný pás + 

	20 m bez redukcie úletu
15 m s 50 % redukciu úletu

	jabloň 
	[bookmark: _GoBack]20 m vegetačný pás + 
	25 m s 90 % redukciu úletu



Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravky sú pre populácie Typhlodromus pyri v in-field zóne škodlivé. Prípravky sú škodlivé pre populácie Aphidius rhopalosiphi.	

Z dôvodu ochrany včiel a iného opeľujúceho hmyzu neaplikujte na kvitnúcu repku a kvitnúce jablone. Nepoužívajte prípravok, keď sa v okolí nachádzajú včely. Aplikujte po ukončení letu včiel vo večerných hodinách. Pred aplikáciou v sadoch je potrebné zabezpečiť, aby v podraste ošetrovaných stromov neboli kvitnúce buriny. Zabráňte úletom na necieľový kvitnúci porast.

Zákaz používania prípravku v 1. ochrannom pásme zdrojov pitných vôd!
Repka ozimná, zemiak, rajčiak
[bookmark: _Hlk118702410]V 2. ochrannom pásme povrchových vôd je použitie prípravku obmedzené:
1.	Prípravok sa môže použiť v 2. ochrannom pásme vodárenského zdroja povrchových vôd, ak je držaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
2.	Prípravok sa nesmie použiť v 2. ochrannom pásme vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.
Jabloň
PHO1	Prípravky sú vylúčené z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).

Neaplikujte v blízkosti hladín tečúcich vôd! Dodržujte ochrannú zónu!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!


	Držiteľ autorizácie: 
	INNVIGO Sp. z o.o.
Al. Jerozolimskie 178, 02-486 Warszawa
Poľská republika
tel.: +48 22 468 26 70, e-mail: biuro@innvigo.com

	
	

	Číslo autorizácie ÚKSÚP: 
	18-00364-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 
	0,1 l; 0,25 l; 0,5 l; 1 l coex HDPA/PA fľaša
5 l, 10 l coex HDPE/PA kanister

	
	


ACEPTIR 200 SE ® je ochranná známka firmy INNVIGO Sp. z o.o


PÔSOBENIE  PRÍPRAVKU
Acetamiprid, účinná látka prípravku ACEPTIR 200 SE, je systémový insekticíd, ktorý pôsobí ako neurotoxikant (blokáda nikotínového ACh receptoru v postsynaptickej membráne).

NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	repka ozimná
	blyskáčik repkový, krytonos šešuľový
	0,2 l
	39 dní
	

	zemiak
	pásavka zemiaková
	0,1 l
	7 dní
	

	rajčiak
	molica skleníková
	0,25 l
	3 dni
	skleník

	jabloň
	obaľovač jablčný
	0,3 l
	14 dní
	



POKYNY PRE APLIKÁCIU

Repka ozimná
Dávka vody: 300 l/ha
Maximálny počet ošetrení za vegetačné obdobie : 1×
Prípravok aplikujte v čase objavenia sa škodcu na porastoch repky, od fázy zeleného púčika do fázy, kedy sú prvé petaly viditeľné, kvetné pupene stále ešte uzavreté („žltý puk“) (BBCH 51 - 59).
Odporúčané postrekovanie: kvapky strednej veľkosti

Zemiak
Dávka vody: 300 l/ha
Maximálny počet ošetrení za vegetačné obdobie : 1×
Postrekujte v čase kladenia vajíčok a hromadného liahnutia sa lariev (od BBCH 35, keď 50% rastlín v riadku je zapojených až do BBCH 62, keď 20% kvetov v 1. vrcholíku je otvorených). Ošetrenie možno v prípade dlhodobých náletov škodcu zopakovať s prípravkom z inej chemickej skupiny.

Rajčiak (skleník)
Dávka vody: 500 - 600 l/ha
Maximálny počet ošetrení za vegetačné obdobie : 1×
Postrekujte v čase, keď 80 % plodov má  typickú farbu plnej zrelosti (BBCH 88).
Odporúčané postrekovanie: kvapky strednej veľkosti

Jabloň
Dávka vody: 800 l/ha
Maximálny počet ošetrení za vegetačné obdobie: 2×, interval medzi aplikáciami je 10 - 21 dní.
Prípravok aplikujte v čase dozrievania plodov (BBCH 71 - 77).
Odporúčané postrekovanie: kvapky strednej veľkosti

Upozornenie 
Postrek proti škodcom (najmä cicavým) musí byť urobený tak, aby všetky časti rastlín boli rovnomerne pokryté postrekovou kvapalinou.
Prípravok používajte pri teplotách do 20 °C. Pri vyšších teplotách prípravok aplikujte podvečer.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎAĽŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri dodržaní aplikačných podmienok nie sú známe.

OPATRENIA PROTI VZNIKU REZISTENCIE
Prípravok obsahuje účinnú látku acetamiprid – zlúčeninu, ktorá patrí do skupiny neonikotínoidov (insekticídy pôsobiace na nikotínové acetylcholínové (Ach) receptory – skupina IRAC 4A). Na minimalizáciu rizika vzniku rezistentných populácií škodcov sa odporúča:
· používať prípravok len v odporúčaných dávkach a termínoch,
· v prípade, ak je potrebné urobiť ďalšie ošetrenie, použite prípravok, ktorý obsahuje účinnú látku patriacu do inej chemickej skupiny, s odlišným mechanizmom účinku.

VPLYV NA ÚRODU
Aplikácia prípravku podľa uvedeného návodu na použitie nemá negatívny vplyv na úrodu.

VPLYV NA NÁSLEDNÉ, NÁHRADNÉ A SUSEDIACE PLODINY
V prípade, ak je nutná skoršia likvidácia plodiny, následné plodiny pestované v priebehu vegetačného obdobia, počas ktorého bol už skôr použitý prípravok na ochranu rastlín ACEPTIR 200 SE, neošetrujte prípravkami obsahujúcimi acetamiprid.
Postrek nesmie zasiahnuť susediace kultúry!

VPLYV NA UŽITOČNÉ A INÉ NECIEĽOVÉ ORGANIZMY
Neboli zaznamenané negatívne vplyvy na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Predtým, než začnete, určite presné množstvo postrekovej kvapaliny, aké budete potrebovať. Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!
Pri príprave zmesí dodržiavajte pokyny uvedené v etikete sprievodného prípravku.
V prípade prestávky počas postreku, pred opätovným pristúpením k práci, postrekovú kvapalinu v nádrži postrekovača dôkladne premiešajte.

ČISTENIE APLIKAČNÉHO ZARIADENIA
Aplikačné zariadenie musí byť vyčistené čo najskôr po ukončení aplikácie, aby nedošlo k poškodeniu iných plodín zvyškami kvapaliny postrekovača. 
Postup pri čistení:
1. Vystriekajte aplikačnú kvapalinu na ošetrovanom pozemku.
2. Rozoberte nasávacie a výtlačné vedenie a tryskové filtre dobre prepláchnite v čistej vode. 
3. Naplňte aplikačné zariadenie do jednej štvrtiny obsahu nádrže alebo do ponorenia agitátora vodou a spustite miešanie (odporúča sa rotačná čistiaca tryska). Premiešajte najmenej jednu minútu a prepláchnite cez pumpu, pokiaľ má aplikačné zariadenie systém čistenia, použite ho. 
4. Oplachovú vodu zachyťte a vystriekajte kvapalinu na ošetrovanom pozemku alebo ju zneškodnite ako nebezpečný odpad. 
5. Opakujte krok 3 a 4
Skontrolujte filtre, či neobsahujú viditeľné usadeniny.

BEZPEČNOSTNÉ OPATRENIA 
Pred použitím prípravku si dôkladne prečítajte návod na požitie (etiketu prípravku).
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky. 
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 
Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod..

Prípravok nie je horľavinou. Pokiaľ sa prípravok dostane do ohniska požiaru, tento haste hasiacou penou, hasiacim práškom, prípadne pieskom alebo zeminou. Vodu použite len výnimočne, a to vo forme jemnej hmly v tých prípadoch, ak je zaručené, že kontaminovaná voda neprenikne do verejnej kanalizácie, nezasiahne zdroje spodných ani recipienty povrchových vôd a poľnohospodársku pôdu.

Dôležité upozornenie
Pri protipožiarnom zásahu použite izolačné dýchacie prístroje, pretože pri hasení môžu vznikať toxické splodiny.
Pred použitím prípravku informujte o tomto fakte všetky zainteresované strany, ktoré môžu byť vystavené zásahu postrekovej kvapaliny a ktoré o túto informáciu požiadali.

PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v uzavretých originálnych obaloch v uzamykateľných, suchých a vetrateľných skladoch pri teplote od 0°C do +30°C oddelene od potravín, krmív, hnojív, osív, liekov, dezinfekčných prostriedkov a obalov od týchto látok. Chráňte pred vlhkom, sálaním tepelných zdrojov, ohňom a priamym slnečným svitom. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV POSTREKU A ČISTENIE APLIKAČNÝCH ZARIADENÍ
Nepoužité zvyšky prípravku v pôvodnom obale zneškodnite ako nebezpečný odpad. Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

